Suresh 352 Views
 
చెన్నై: భారత క్రికెటర్‌ రవిచంద్రన్‌ అశ్విన్‌కు చాలా మంది అభిమానులున్నారు.కాగా అతను మాత్రం ఒకరికి వీరాభిమాని అని ఇటీవల పేర్కొన్నాడు.తమిళ సూపర్‌ స్టార్‌ రజినీకాంత్‌,ప్రముఖ నటి త్రిష అంటే తనకు ఎంతో ఇష్టమని వారి వీరాభిమానని వెల్లడించాడు.ముఖ్యంగా త్రిషకు తాను ఎనిమిదవ తరగతి నుంచి వీరాభిమానిని అని చెబుతున్నాడు అశ్విన్‌.తమిళంలో త్రిష నటించిన లేసా లేసా సిసిమా చూసినప్పటి నుంచి ఆమెకు అభిమానిగా మారినట్లు ఒక కార్యక్రమంలో మాట్లాడుతూ వివరించాడు.అంతేకాదు,హైస్కూల్‌లో చదవేప్పుడు స్నేహితులతో కలిసి త్రిష అభిమాన సంఘం ఏర్పాటు చేసినట్లు పేర్కొన్నాడు.సంఘాన్ని ఏర్పాటు చేసినా దాని రిజిస్టర్‌ చేసుకోవాలన్న విషయం అప్పట్లో తెలియదన్నాడు.తమిళ సినిమాలంటే తన కిష్టమన్నాడు.ఇప్పటికీ వీలు కుదిరినప్పుడల్లా హాస్యం పాళ్లు ఎక్కువగా ఉన్న సినిమాలు చూసి,ఆనందిస్తానని పేర్కొన్నాడు.